บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

รถไฟเดซิโรในเมืองกราซ ประเทศออสเตรีย 
สำหรับบริษัทของระบบรถไฟฟ้านี้ ดูที่ ซีเมนส์
**ซีเมนส์ เดซิโร** (อังกฤษ: Siemens Desiro) เป็นรถตระกูลหนึ่งของรถดีเซลรางและรถไฟฟ้า ซึ่งใช้ขนส่งผู้โดยสาร ซีเมนส์ เดซิโร มีรถหลายรุ่นที่ดัดแปลงออกมา เช่น เดซิโร คลาสสิก, เดซิโร เอ็มแอล, เดซิโร ยูเค และรถรุ่นในอนาคต เดซิโร ซิตี และ เดซิโร อาร์ยูเอส มักใช้ในรถไฟชานเมืองและสายระหว่างภูมิภาค การออกแบบตัวรถค่อนข้างง่าย ไม่ซับซ้อนแต่อย่างใด

เดซิโร คลาสสิก
--------------

### ออสเตรีย

การรถไฟออสเตรีย (ÖBB) ใช้รถดีเซลรางเดซิโรจำนวน 60 ขบวน ถูกกำหนดให้เป็นรุ่น **ÖBB 5022** โดยใช้ขบวนรถพื้นฐานจากคลาส 642 ของเยอรมัน แต่มีการเพิ่มเติมอุปกรณ์ด้านความปลอดภัยเข้ามาด้วย

### บัลแกเรีย

รถไฟของการรถไฟบัลแกเรีย สายโซเฟีย-ลากัตนิก ที่สถานีรถไฟเมืองทอมพ์สอน 
ในปี ค.ศ. 2005 - ค.ศ. 2006 การรถไฟบัลแกเรีย ได้เปิดเดินรถไฟระหว่างเมืองโซเฟียและลากัตนิก โดยใช้ขบวนรถดีเซลรางเดซิโร 25 ขบวนน มูลค่า 67 ล้านยูโร เมื่อ 22 มีนาคม ค.ศ. 2006 รถไฟอีก 16 ขบวน ได้เริ่มเปิดให้บริการ ในเส้นทางสายโซเฟีย-Kyustendil-โซเฟีย

  

### สาธารณรัฐเช็ก

บริษัทรถไฟในเช็ก ได้นำขบวนรถไฟเดซิโรเข้ามาใช้ชั่วคราวเพียง 2 ขบวนเท่านั้น โดยเช่ามาจากประเทศเยอรมนี

### เดนมาร์ก

การรถไฟเดนมาร์ก (DSB) ได้ทำการเช่ารถไฟเดซิโรมาตั้งแต่ ค.ศ. 2002 ให้บริการเริ่มแรกระหว่างเมือง โอเดนเซ-ซเวนเบิร์ก กับ โอเดนเซ-Fredericia เมื่อ 2 กรกฎาคม ค.ศ. 2009 DSB ได้ลงสัญญาสั่งซื้อซีเมนส์เพื่อนำมาใช้ในเส้นทางรถไฟสายเกรนาบาเนน, ซึ่งได้นำเข้ามาเมื่อ 12 ธันวาคม ค.ศ. 2012 The trains extend to Odder from December 2012, starting the light rail network in Aarhus city.

### เยอรมนี

รถไฟเยอรมันทั้ง 2 ขบวนนี้ ใช้รถรุ่นคลาส 642
สายรถไฟเยอรมัน (Deutsche Bahn) ได้ใช้รถไฟฟ้า 2 คันต่อขบวนมาตั้งแต่ ค.ศ. 2000 ด้วยความเร็วสูงสุด 120 km/h (75 mph) รถรุ่น**คลาส 642** ได้นำมาใช้เส้นทางหลักและทางแยกย่อยต่างๆ

### กรีซ

OSE Desiro EMU
การรถไฟเฮลเลนิก (OSE) ได้นำรถไฟ 2 คันต่อขบวน (OSE class 660) จำนวน 8 ขบวน มาใช้งานชั่วคราวระหว่าง ค.ศ. 2004 - ค.ศ. 2006 และใช้งานอีกครั้งใน ค.ศ. 2007 บนทางสายเอเธนส์–Chalkida แระบบรถไฟชานเมืองกรุงเอเธนส์

### ฮังการี

MÁV ได้นำรถเดซิโรจำนวน 39 คันมาใช้งานหลักในรถไฟชานเมืองระหว่างกรุงบูดาเปสต์-Esztergom และบูดาเปสต์-Lajosmizse และสายรถไฟระหว่างเมือง บูดาเปสต์-บาจา ส่วนในวันหยุดสุดสัปดาห์ มีการเปิดเดินรถไฟจากบูดาเปสต์ ไปยังเมืองบาจา และเมือง Sátoraljaújhely และจากบูดาเปสต์ไปยังทาพอลคา และในวันหยุดฤดูร้อน รถไฟเดซิโรก็ได้ใช้งานในรถไฟท้องถิ่นสายเลียบทะเลสาบบาลาตอนฝั่งเหนือ

### มาเลเซีย

KLIA Ekspres ใช้รถไฟฟ้ารุ่น อีที 425 เอ็ม
รถไฟฟ้าระยะทาง 57 km (35 mi) อันได้แก่ สายเคแอลไอเอ เอ็กซ์เพรส ซึ่งเป็นรถไฟฟ้าด่วนจอดเฉพาะสถานีรถไฟเซ็นทรัลกัวลาลัมเปอร์(เคแอลเซ็นทรัล) กับท่าอากาศยานนานาชาติกัวลาลัมเปอร์ (เคแอลไอเอ) และ สายเคแอลไอเอ แทรนซิต ซึ่งเป็นสายรถไฟฟ้าชานเมืองในเขตกัวลาลัมเปอร์โดยจะจอดทุกสถานี (รวมทั้งสิ้น 6 สถานี) ที่อยู่ระหว่าง สถานีรถไฟเซ็นทรัลกัวลาลัมเปอร์ (เคแอลเซ็นทรัล) กับท่าอากาศยานนานาชาติกัวลาลัมเปอร์ (เคแอลไอเอ) ทั้งสองสายนี้จะใช้ทางวิ่งร่วมกันและใช้รถไฟฟ้ารุ่น อีที 425 เอ็ม จำนวน 4 คันต่อขบวน มีในบริการทั้งหมด 12 ขบวน

* 8 ขบวน ใช้สำหรับเส้นทางรถด่วน ไม่จอดสถานีย่อยระหว่างทาง จอดเฉพาะสถานีรถไฟกัวลาลัมเปอร์และสถานีท่าอากาศยานนานาชาติกัวลาลัมเปอร์
* 4 ขบวน ใช้สำหรับเส้นทางรถธรรมดา

ความเร็วสูงสุด 160 km/h (99 mph).

### โรมาเนีย

รถไฟในโรมาเนีย (*Săgeata Albastră*)
CFR เป็นกิจการรถไฟประจำชาติโรมาเนีย เป็นประเทศหนึ่งที่ใช้รถไฟฟ้าเดซิโรมากที่สุดในโลก CFR มีรถไฟฟ้าทั้งหมด 120 คัน มักนำไปวิ่งตั้งแต่ทางระยะสั้นจนยาว

### สโลวีเนีย

SŽ Series 312
การรถไฟสโลวีเนีย ใช้รถไฟฟ้าเดซิโรรุ่น EMG 312 SR 31E เพื่อนำไปใช้ในขบวนรถชานเมือง

### สหรัฐอเมริกา

สปรินเทอร์แห่งเมืองแซนดีเอโก
รถสปรินเทอร์แซนดีเอโก ใช้รถเดซิโรรุ่น VT642 ให้บริการทางตอนเหนือของจังหวัดแซนดีเอโก จากเมืองโอเชียนไซด์ไปยังเมืองเอสคอนดิโด ระยะทาง 35 km (22 mi)

เดซิโร เมนไลน์
--------------

### ออสเตรีย

ในเดือนเมษายน ค.ศ. 2010 ÖBB ได้ลงนามซื้อสัญญาเพื่อที่จะเพิ่มจำนวนรถเป็น 200 คัน

### เบลเยียม

ใน ค.ศ. 2008 NMBS และ SNCB ได้สั่งซื้อรถจำนวน 95 คัน เพื่อนำไปรวมกับรถที่มีอยู่เดิมให้เป็น 300 คัน แต่ใน ค.ศ. 2013 การสั่งซื้อได้ถูกระงับ เนื่องจากเครื่องยนต์ขัดข้องระหว่างทำงาน เป็นเหตุให้การขนส่งล่าช้า และต้องจ่ายเงินเพิ่มอีก 25 ล้านยูโร

### เยอรมนี

คลาส 460
รถรุ่น ML ใช้งานเป็นรถไฟเอกชน วิ่งระหว่างเมืองโคโลญ-แม้นซ์ ต่อมา EMUs ได้ทำการเช่ารถจากแองเจิ้ล เทรน และได้รับรถรุ่น 460 เพื่อนำมาใช้งาน รถกระแสไฟฟ้าตรงเหนือหัวของ EMUs ทำความเร็วสูงสุด 160 km/h (99 mph) อย่างไรก็ตาม ก็ถกจำกัดความเร็วให้เหลือเพียงแค่ 150 km/h (93 mph)

เดซิโร ยูเค
-----------

### ประเทศไทย

รถไฟฟ้าแอร์พอร์ต เรล ลิงก์
ใช้ใน รถไฟฟ้าแอร์พอร์ต เรล ลิงก์ โดยลักษณะตัวรถเป็นรถรุ่น บริติช เรล คลาส 360/2 ตัวรถจะมีสองแบบคือ

1. แบบคาดแดง เป็นขบวนด่วน ไม่จอดรับส่งผู้โดยสารระหว่างทาง
2. แบบคาดน้ำเงิน เป็นขบวนธรรมดา จอดรับส่งผู้โดยสารระหว่างทาง

รถไฟฟ้าทั้ง 2 แบบ ให้บริการระหว่าง สถานีพญาไท และ สถานีท่าอากาศยานสุวรรณภูมิ

ดูเพิ่ม
-------

* ซีเมนส์
* ซีเมนส์ โมดูลาร์ เมโทร
* ซีเมนส์ อินสไปโร
* รถไฟฟ้าเชื่อมท่าอากาศยานสุวรรณภูมิ

อ้างอิง
-------

1. 1 2  "Desiro". Siemens. คลังข้อมูลเก่าเก็บจากแหล่งเดิมเมื่อ 2015-06-30. สืบค้นเมื่อ 2013-05-24.
2. ↑  "Bulgarian modernisation programme aims to win back lost traffic". Railway Gazette International. 1 March 2005.[*ลิงก์เสีย*]
3. ↑  "DSB agrees Desiro DMU framework contract". Railway Gazette International. 3 July 2009.
4. ↑  Østergaard, Nicolai (7 December 2012). "Trods spritnye tog: Århus-pendlere får længere rejsetid". Ingeniøren. คลังข้อมูลเก่าเก็บจากแหล่งเดิมเมื่อ 2013-01-16. สืบค้นเมื่อ 7 December 2012.
5. ↑  "Siemens - Express Rail Link Kuala Lumpur" (PDF). คลังข้อมูลเก่าเก็บจากแหล่งเดิม (PDF)เมื่อ 2006-07-20. สืบค้นเมื่อ 2013-05-24.
6. ↑  Desiro ML framework to meet ÖBB's expansion plans. *Railway Gazette International* 2010-04-20.
7. ↑  "Siemens scoops Brussels RER order". Railway Gazette International. 12 March 2008.
8. ↑  "Belgian rail refuses to accept German trains". VRT De Redactie. 12 February 2013.
9. ↑
10. ↑  Bangkok Airport Express to change city travel เก็บถาวร 2009-12-21 ที่ เวย์แบ็กแมชชีน. *Railway Gazette International* 2005-12-01.

แหล่งข้อมูลอื่น
---------------


วิกิมีเดียคอมมอนส์มีสื่อที่เกี่ยวข้องกับ **ซีเมนส์ เดซิโร**

* Desiro เก็บถาวร 2015-06-30 ที่ เวย์แบ็กแมชชีน at Siemens website
* Interactive 360º virtual tour of a Desiro ML เก็บถาวร 2016-11-15 ที่ เวย์แบ็กแมชชีน